དེ་ཡང་རྒྱལ་བ་གཤེན་གྱི་འབྱུང་ལྡན་༣༠༡གི་བགྲང་བྱ་ལྕགས་ཡོས་ལོའི་བོད་ཟླ་གཉིས་པའི་ཚེས་བཞི་སྟེ།ཕྱི་ལོ་༢༠༡༡ཟླ་༤ཚེས་བདུན་ཉིན་གྱི་ཞོགས་པའི་ཕྱག་ཚོད་འཁོར་གྲངས་དགུ་དང་ཕྱེད་ཀའི་ཐོག་བོན་གཞིས་ཉིན་སློབ་ཀྱི་སློབ་སྤྱི་ཆེན་མོ་མཆོག་དང་བོན་གཞིས་ཊོ་ལན་ཇིའི་ས་གནས་ཉིན་སློབ་ཀྱི་སློབ་སྟོན་ཚོགས་གཞོན།བོན་བུ་ཁྱིམ་ཁང་གི་དབུ་འཛིན་བླ་ཁྲི་མཁན་པོ་དགེ་བཤེས་ཉི་མ་གྲགས་པ་རྣམ་གཉིས་གཙོས་དགེ་སློབ་ཡོངས་ཀྱིས་༧སྐྱབས་རྗེ་༧རྒྱལ་བ་སྨན་རི་བའི་ཁྲི་འཛིན་སོ་གསུམ་པ་ལུང་རྟོགས་བསྟན་པའི་ཉི་མ་རིན་པོ་ཆེ་མཆོག་བོན་གཞིས་ཉིན་སློབ་ཏུ་གདན་འདྲེན་དང་ཕེབས་བསུ་ཞུས་ཏེ།འཛིན་རིམ་བཅུ་གཉིས་གསར་འཛུགས་ཀྱི་དབུ་འབྱེད་རྟེན་འབྲེལ་དང་རབ་གནས་བཀྲ་ཤིས་སོགས་གསོལ་བསྩལ་གནང་།